Predkladacia správa

Ministerstvo spravodlivosti Slovenskej republiky na základe § 72a zákona č. 59/1965 Zb. o výkone trestu odňatia slobody v znení neskorších predpisov predkladá po dohode s Ministerstvom zdravotníctva Slovenskej republiky návrh vyhlášky, ktorou sa upravujú podmienky a spôsob výkonu súdom uloženého psychiatrického, protitoxikomanického, protialkoholického, sexuologického ochranného liečenia a ochranného liečenia patologického hráčstva počas výkonu trestu odňatia slobody.

	Predmetná problematika je v súčasnosti upravená v internom predpise ministra spravodlivosti Slovenskej republiky o psychiatrickom, protitoxikomanickom, protialkoholickom a sexuologickom ochrannom liečení vykonávanom počas výkonu trestu odňatia slobody. Návrh vyhlášky je predkladaný z dôvodu rozšírenia rozsahu ochranných liečení o ochranné liečenie patologického hráčstva a  niektorých zmien, ktoré nastali v organizácii poskytovania ochranných liečení a dodržania ústavnosti.

	Predložený návrh nebude mať dopad na verejné financie, zamestnanosť a životné prostredie.